รัฐมนตรีว่าการกระทรวงคมนาคม พอใจผลการนำร่องติดตั้งเครื่องฟอกอากาศเคลื่อนที่บนหลังคารถโดยสารประจำทางของ ขสมก.
รัฐมนตรีว่าการกระทรวงคมนาคม พอใจผลการนำร่องติดตั้งเครื่องฟอกอากาศเคลื่อนที่บนหลังคารถโดยสารประจำทางของ ขสมก.นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงผลการทดลองติดเครื่องฟอกอากาศเคลื่อนที่บนหลังคารถโดยสารประจำทางขององค์การขนส่งมวลชนแห่งประเทศไทย หรือ ขสมก. ตามโครงการ ขสมก. เพื่อปอดสะอาด ช่วยลดปริมาณฝุ่นละอองขนาดเล็ก หรือ PM 2.5 ในเขตกรุงเทพฯ และปริมณฑล ว่า หลังจากการวิ่งทดสอบเบื้องต้นผลออกมาเป็นที่น่าพอใจ จากการติดตั้งกล่องกรองฝุ่น PM2.5 ขนาด 1 ลูกบาศก์เมตร จากการวัดค่า PM 2.5 พบว่าเครื่องดังกล่าวสามารถกรองอากาศที่ไหลผ่านกล่องโดยอัตโนมัติขณะที่รถวิ่งความเร็วเฉลี่ย 20 กิโลเมตรต่อชั่วโมงพบอากาศที่ออกมามีค่าเพียง 1-2 ไมครอนเท่านั้น เมื่อเปรียบเทียบรถที่ไม่มีการติดตั้งเครื่องฟอกอากาศมีค่าฝุ่นถึง 45-48 ไม่ครอน อย่างไรก็ตาม ขณะนี้อยู่ระหว่างการทดสอบต้องมีการปรับให้มีความเหมาะสมเพื่อมาใช้งานให้เกิดประสิทธิภาพมากขึ้น ก่อนที่จะนำไปติดตั้งบนรถโดยสารของ ขสมก. ทั้ง 3,000 คันสำหรับต้นทุนในการติดตั้งเครื่องฟอกอากาศบนรถ ขสมก. อยู่ที่ 2,000 บาทต่อคัน ส่วนไส้กรองอากาศต้นทุนประมาณ 500 บาทต่อตัว ซึ่ง 1 เครื่องจะใช้ไส้กรอง 2 ตัว อายุการใช้งาน ประมาณ 400 ชั่วโมง หรือ 2 สัปดาห์ สามารถกรองอากาศได้ชั่วโมงละ 20,000 ลูกบาศก์เมตร หรือ 60 ล้านลูกบาศก์เมตรต่อชั่วโมง ซึ่งถือว่าคุ้มค่ากับการดูแลสุขภาพประชาชน หากนำไปติดตั้งบนรถโดยสารของ ขสมก.ครบทั้ง 3,000 คัน จะใช้งบประมาณติดตั้งเครื่องประมาณ 6 ล้านบาท และต้นทุนการเปลี่ยนใส้กรองอีกเดือนละ 6 ล้านบาท ซึ่งงบประมาณดังกล่าวจะพิจารณานำรายได้จากกองทุนเพื่อความปลอดภัยในการใช้รถใช้ถนน หรือ กปถ. มาให้การสนับสนุน